Мотиви към проект за изменение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас
I. Причини, които налагат приемане на изменение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас:
С решение по т.1 от Протокол № 2/19.11.2019 г. Общински съвет – Бургас прие Правилник за организацията и дейността на общинския съвет, неговите комисии и взаимодействието му с общинска администрация на Община Бургас за мандат 2019 – 2023 година.
Правилникът за организацията и дейността на общинския съвет, неговите комисии и взаимодействието му с общинска администрация на Община Бургас (Правилника) е основният поднормативен документ, уреждащ организацията на работа на Общински съвет - Бургас, неговите комисии, правата и задълженията на общинските съветници, правилата и процедурите за провеждане на заседания, взаимодействието му с общинска администрация и други институции в съответствие с изискванията на националното и европейско законодателство. 
Промяната в Правилника на общинския съвет е необходима с оглед прецизиране на текстове с вътрешно-организационен характер.
[bookmark: _GoBack]Чл.8, ал.3 от Правилника е съобразен с разпоредбата на чл.26, ал.1 от Закона за местното самоуправление и местната администрация (ЗМСМА). 
Разпоредбата на чл.16, ал.1 от Правилника е в съответствие с чл.34, ал.2, т.1 от ЗМСМА.
Причината, която налага изменение в Правилника е необходимостта да бъде конкретизирана разпоредбата на чл.16, ал.1 от Правилника.
             II. Цели, които се поставят с предложените изменения:
Да се актуализира и синхронизира Правилникът за организацията и дейността на общинския съвет, неговите комисии и взаимодействието му с общинска администрация на Община Бургас с действащата нормативна уредба в областта на местното самоуправление. 

          III. Финансови и други средства, необходими за прилагане на новия правилник.
            За прилагането на изменението и допълнението на Правилника, не са необходими допълнителни финансови средства..

IV. Очаквани резултати от прилагането.
С приемането на проекта за изменение на Правилника за организацията и дейността на общинския съвет, неговите комисии и взаимодействието му с общинската администрация на Община Бургас вътрешната нормативна уредба ще бъде приведена в съответствие с действащото в Република България законодателство.

V. Анализ на съответствието с правото на Европейския съюз.
Предложеното изменение и допълнение на Правилника е в съответствие с европейското законодателство.


